Obwoi Inglståd no Garnisonsståd und Standort vo vui Rüstungsbetriebe gwen is, is de Ståd im zwoaten Weltkriag bis Anfang 1945 vo Bombenogriffn vaschont bliem. Erst ab Januar 1945 werd Inglståd mehrmois Zui vo alliierte Luftangriff worn. Schwaar troffa san insbesondere de südliche und östliche Innenståd  und aa da Bereich vom Hauptbahnhof. Zum Opfer foin eahna unta åndam as Stådtheater, da Salzstadel, de Sankt-Anton-Kira, as Doanator und as Gouvernementsgebäude, wäichane im Gegnsãtz zu åndane troffane Gebäude nimma wiedaaufbaut wern. Da vermeintlich schlimmste Valust is de Vernichtung vo da barockn Augustinakirch vom Johann Michael Fischer. Bei ihra Zerstearung findn üba 100 Menschen, de in ihra Schutz suachan, an Dood. Heid erinnern de in Bodn eiglåssna Umrisse und a Gedenkdofe aufm Viktualienmãrkt no  dro. Aber aa vei Wohn- und Biargahäuser foin de Ogriffe zum Opfer, was zu a Verknappung vom Wohnraum führt. Beim Kriagsend is Inglståd nåch da Kapitulation vom Stådkommandantn am 26. April 1945 vo de Amerikaner kãmpflos besetzt worn. Zletzt san vo de abrückenden Einheiten vo da SS no de Donaubruckn gsprengt worn.